Publication: Magyar Közlöny
Issue: MK-2011-31 (Year: 2011, Number: 31)
Era: contemporary
Section: felel meg az országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.)
Paragraph Index: 564

13. § (1) bekezdésében foglalt törvényi követelménybõl fakadó választópolgári egyértelmûségnek. Álláspontja szerint a vonatkozó jogszabályok nem írják elõ azt, hogy a választópolgároknak tisztában kellene lenniük azzal, hogy a kezdeményezésük a választási rendszer szélesebb összefüggéseire nézve milyen következményekkel jár. Véleménye szerint a választópolgárok „a mélyebb részletkérdések ismerete és áttekintése nélkül” is képesek felelõs döntést hozni a kezdeményezésben szereplõ kérdésben. Ezzel összefüggésben a kifogástevõ utalt arra, hogy a választópolgár „a jelenleg hatályos bármilyen jogszabály alkalmazása esetén sem tudja mindig követni, hogy állampolgárként történt egy-egy jogalkalmazó döntésének az anyagi és eljárási jogszabályok szoros összefüggései miatt számára milyen elõre nem kiszámítható következményei lesznek.” Véleménye szerint – vitatva az OVB erre vonatkozó érvelését – a kezdeményezésben szereplõ kérdés zárójeles tagmondata nem tartalmaz „rejtett opciókat”. A kérdés a kifogástevõ szerint „világosan és közérthetõen megszövegezett” arra egyértelmûen lehet válaszolni. A kérdés a zárójeles tagmondat nélkül is értelmes, a zárójelek között szereplõ szövegrész csak kiegészítõ információt tartalmaz, a könnyebb megértést segíti elõ. A kifogástevõ szerint a kérdésbõl egyértelmûen kitûnik, hogy a választópolgároknak összesen három szavazatuk van, amelyeket a választáson induló pártok listái közül háromra adhatnak le. A kérdésbõl továbbá azt is megtudhatják a választópolgárok, hogy a három szavazatot nem kell listákra szétosztaniuk, hanem azokat egy listára is ledhatják. II. A kifogás nem megalapozott.

Source: https://magyarkozlony.hu/hivatalos-lapok/7fe731870d6a2d02a984ba5b1f853888644489f7/dokumentumok/297616ed1c8d6d8f71a718af83c799057586c951/letoltes